**Vegamot AS** er et norsk aksjeselskap eiet av Trøndelag og Møre og Romsdal fylkeskommuner. Det ble stiftet i 1983 og har kontor i Trondheim.

Vegamot er et av de regionale bompengeselskapene som er opprettet som følge av Stortingets vedtak om å samle bompengeselskapene i fem regionale selskap. Bompengereformen har som mål å oppnå en forenkling og effektivisering av bompengeinnkrevingen.

Historie
--------

Vegamot er et av de regionale bompengeselskapene som er opprettet som følge av Stortingets vedtak om å samle bompengeselskapene i fem regionale selskap. Regjeringen signerte ny bompengeavtale med selskapet den 18. august 2017. Bompengereformen ble foreslått av regjeringen Solberg og har fire deler – reduksjon av antall bompengeselskap, en utskilling av utstederrollen fra bompengeselskapene, en rentekompensasjonsordning for bompengelån og en forenkling av takst- og rabattsystemer. Målet er blant annet å redusere antall selskaper som krever inn bompenger for å redusere administrasjonsutgiftene. I april 2017 redegjorde Regjeringen for at det pågår et arbeid for å slå sammen alle de om lag 60 eksisterende bompengeselskapene til fem regionale bompengeselskap som skal forvalte alle bompengeprosjektene i landet.

Gjennom behandlingen av Prop. 1 S Tillegg 2/ Innst. 13 S (2015-2016) har Stortinget sluttet seg til regjeringens forslag om å innføre et nytt takst- og rabattsystem for bompengeprosjekter. I det nye systemet legges det opp til en standardisering av rabatter og fjerning av lokale særordninger.

I tråd med Stortingsproposisjon 1 S Tillegg 2 (2015-2016) har Vegamot vedtatt ny takst- og rabattstruktur for Namdalsprosjektet fra 1. september 2017, og for Krinsvatn, Lakseveien og E6 Trondheim-Stjørdal fra 1. februar 2018. 1. juni 2018 endres takstene og rabattsystemet i Miljøpakken Trondheim. Rabattstrukturen endres til ny standard rabattordning som gir 20 % rabatt for passeringer i takstgruppe 1 med gyldig brikke. Det gis ingen rabatt for kjøretøy i takstgruppe 2.

### AutoPASS-utsteder

Utdypende artikkel: Flyt (selskap)

Bompengereformen har som mål å oppnå en forenkling og effektivisering av bompengeinnkrevingen. Vegamot AS har slått sammen alle AutoPASS-avtaler slik at brikkene utstedes av ett selskap. Dette medfører at kunder som tidligere hadde brikke utstedt fra Namdal Bompengeselskap AS i løpet av januar/februar 2018 fikk tilsendt en ny brikke fra Vegamot AS.

Som del av Bompengereformen ble det i Meld. St. 25 (2014-2015) tydeliggjort at utstederrollen skal skilles ut fra bompengeselskapene for å etablere uavhengige utstedere. Dette medfører at bompengeselskaper med integrert utstedervirksomhet, som Vegamot, må skille denne ut i egne juridiske personer, eller avhende kundeporteføljen. Forskrift om utstedervirksomhet for bompenger og ferjebilletter (utstederforskriften) ble vedtatt 14. desember 2018 med ikrafttredelse 1. januar 2019. Selskapene som opererte som utstedere før forskriften trådte i kraft har fått dispensasjon fra forskriften, begrenset til 18 måneder, og i løpet av denne perioden må de avhende sin utstedervirksomhet. Utstederforskriften § 37 gir mulighet til å gi dispensasjon frem til 31. desember 2020, og de regionale bompengeselskapene har fått innvilget forlengelse til denne datoen. Denne datoen er siden forlenget til 31. desember 2021.

Den 7. mai 2021 ble det gjort kjent at forsikringsselskapet Gjensidige kjøper Vegamots utstedervirksomhet. Vegamot har Autopass-avtaler med over 226.000 kunder. Den 1. november 2021 tok Flyt AS over alle Vegamots kunder da kjøpene av utstederselskapene fra Vegamot og Ferde ble gjennomført.

Prosjekter
----------

Alle Vegamots bomstasjoner bruker AutoPASS, det norske systemet for elektronisk betaling av bompenger. Innehavere av gyldig AutoPASS-brikke eller en annen EasyGo-brikke (for eksempel BroBizz) kan bruke denne for betaling i norske bomstasjoner gjennom EasyGo-samarbeidet.

**Vegamots prosjekter i regionen**

* Miljøpakken Trondheim
* E6 Trondheim - Stjørdal
* Fv 714 Lakseveien
* E6 Vindåsliene
* Krinsvatn
* Fv17/Fv720

Se også
-------

Vegamot er også navnet på en gate i Trondheim, og på en grunnkrets i Eidsvoll

* Bompengeselskap Nord AS
* Ferde
* Fjellinjen
* Vegfinans

Referanser
----------

1. ↑  «Vegamot AS - Trondheim - Se Regnskap, Roller og mer». *www.proff.no*. Arkivert fra originalen 17. januar 2018. Besøkt 17. januar 2018.
2. ↑  Samferdselsdepartementet (17. august 2017). «Presseinvitasjon - undertegning av bompengeavtale ved Trollveggen». *Regjeringen.no* **(norsk)**. Besøkt 14. januar 2018.
3. ↑  «Etterlengtet bompengereform, men svarer den på fremtidens utfordringer?». *Samferdsel* **(norsk)**. Arkivert fra originalen 12. april 2019. Besøkt 14. januar 2018.
4. ↑  *Meld. St. 33. (2016-2017) Nasjonal transportplan 2018-2029*. 2017. s. 55.
5. ↑  «Endring av takst- og rabattstruktur | Namdalsprosjektet | Trøndelag Bomveiselskap». *www.vegamot.no*. Arkivert fra originalen 31. januar 2018. Besøkt 30. januar 2018.
6. ↑  «Endring av takst- og rabattstruktur for bompengeprosjekter | Fv. 715 Krinsvatn | Trøndelag Bomveiselskap». *www.vegamot.no*. Arkivert fra originalen 31. januar 2018. Besøkt 30. januar 2018.
7. ↑  «Endring av takst- og rabattstruktur for bompengeprosjekter | Fv 714 Lakseveien | Trøndelag Bomveiselskap». *www.vegamot.no*. Besøkt 30. januar 2018.
8. ↑  «Endring av takst- og rabattstruktur for bompengeprosjekter | Miljøpakken og E6-øst | Trøndelag Bomveiselskap». *www.vegamot.no*. Arkivert fra originalen 31. januar 2018. Besøkt 30. januar 2018.
9. ↑  «Endring i takst og rabattsystem 01/06/2018 | Miljøpakken Trondheim | Trøndelag Bomveiselskap». *www.vegamot.no*. Besøkt 11. juni 2018. [*død lenke*]
10. ↑  «Overføring av avtaler fra Namdal Bompengeselskap | Namdalsprosjektet | Trøndelag Bomveiselskap». *www.vegamot.no*. Arkivert fra originalen 31. januar 2018. Besøkt 30. januar 2018.
11. ↑  «Forskrift om utstedervirksomhet for bompenger og ferjebilletter (utstederforskriften) - Lovdata». *lovdata.no*. Besøkt 21. april 2019.
12. ↑  «Om utstedervirksomheten - AutoPASS». *www.autopass.no*. Arkivert fra originalen 21. april 2019. Besøkt 21. april 2019.
13. ↑
14. ↑  «Forskrift om endring i utstederforskriften - Lovdata». *lovdata.no*. Besøkt 17. februar 2021.
15. ↑  «Gjensidige overtar Vegamots Autopass-kunder | Vegamot | Vegamot AS». *www.vegamot.no*. Arkivert fra originalen 12. mai 2021. Besøkt 12. mai 2021.
16. ↑  «Din AutoPASS-Avtale med Vegamot overføres til Flyt AS | Vegamot | Vegamot AS». *www.vegamot.no*. Arkivert fra originalen 18. oktober 2021. Besøkt 18. oktober 2021.
17. ↑  «Kjøp av Vegamot og Flyt gjennomført». *Mynewsdesk* **(norsk)**. Besøkt 1. november 2021.
18. ↑  «Klikk på et land for å se hvor du kan bruke EasyGo | EasyGo». *easygo.com*. Besøkt 11. juli 2019.
19. ↑  «Forside | Vegamot | Vegamot AS». *www.vegamot.no*. Besøkt 8. januar 2022.

Eksterne lenker
---------------

* Offisielt nettsted Rediger på Wikidata

* (en) Toll roads in Norway – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Brønnøysundregistrene
 |